Αργύρια Φθιώτιδας

Τα Αργύρια είναι ορεινό χωριό του Δήμου Μακρακώμης του Νομού Φθιώτιδας. Απέχει 25 χλμ από την έδρα του δήμου Σπερχειάδα και 53 χλμ από τη Λαμία. Σύμφωνα με την απογραφή του 2011, ο πληθυσμός τους ανέρχεται στους 303 μόνιμους κατοίκους.

 Γενικά στοιχεία 
Τα Αργύρια βρίσκονται κτισμένα σε υψόμετρο 750 μέτρων, στις πλαγιές των ΒαρδουσίωνΜιχαήλ Σταματελάτος - Φωτεινή Βαμβά Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 96.. Η κύρια τοπική γιορτή του χωριού διεξάγεται κάθε χρόνο στις 26 Ιουλίου και είναι αφιερωμένη στην Αγία Παρασκευή, ενώ η κεντρική εκκλησία είναι αφιερωμένη στον Άγιο Νικόλαο.

 Ιστορικά στοιχεία 
Κατά τη διάρκεια της Κατοχής, λόγω της ορεινής θέσης του οικισμού, από τα Αργύρια διέρχονταν συχνά δυνάμεις ανταρτών (όπως π.χ. τον Νοέμβριο του 1942, όταν διήλθαν από το χωριό αντάρτες του ΕΔΕΣ υπό τους Ναπολέοντα Ζέρβα και Κρις Γουντχάουζ προκειμένου να συμμετάσχουν στην ανατίναξη της γέφυρας του ΓοργοποτάμουΜιχάλη Ι. Μυριδάκη, Αγώνες της φυλής. Η Εθνική Αντίσταση ΕΔΕΣ -ΕΟΕΑ 1941 - 1944, Ι. Σιδέρης, Αθήνα 1976, τόμος Α', σελ. 113.).

Αργότερα αρκετοί κάτοικοι των Αργυρίων συμμετείχαν στον Εμφύλιο ως αντάρτες και υποστηρικτές του ΔΣΕ. Τον Ιούλιο του 1946, ομάδα ακροδεξιών ενόπλων κακοποίησε τον εαμίτη ιερέα του χωριούΠερικλής Ροδάκης, Μπάμπης Γραμμένος (επιμ.), Έτσι άρχισε ο εμφύλιος πόλεμος. Η τρομοκρατία μετά τη Βάρκιζα 1945 - 1947. Το υπόμνημα του ΔΣΕ στον ΟΗΕ τον Μάρτιο του 1947, εκδόσεις Γλάρος, Αθήνα 1987, σελ. 375., ενώ τον Δεκέμβριο του 1949 σκοτώθηκε σε τοποθεσία μεταξύ του χωριού και της γειτονικής Κολοκυθιάς, ο ταγματάρχης του ΔΣΕ, Γιάννης ΜαγκλάραςΠαναγ. Παπακωνσταντίνου, Ήρωες και μάρτυρες, 1976, σελ. 156.. Στις επόμενες δεκαετίες ο πληθυσμός των Αργυρίων υπέστη αισθητή μείωση.

Διοικητικά τα Αργύρια υπάγονταν μέχρι το 1997 στην επαρχία Σπερχειάδας ως έδρα κοινότητας. Μετά τις αλλαγές που έφερε στην τοπική αυτοδιοίκηση το Σχέδιο Καποδίστριας υπήχθη στον δήμο Σπερχειάδας, ενώ το 2011 εντάχθηκε στον καλλικρατικό δήμο Μακρακώμης.

Απογραφές πληθυσμού
Απογραφή192819401951196119711981199120012011Πληθυσμός406504395323212210175403303

 Παραπομπές 

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης